Iste mesmo estallo fue lo que permitió que lo gallego e lo portugués s'alunyasen cada vegada mas: manimenos, resulta curioso comprebar que as diferencias existents entre lo gallego e lo poetugués son muito mas chicotas que las existents entre lo mirandés e l'asturián central. A influencia d'as luengas estatals durando lo zaguer sieglo en a demba d'a vida cutiana ye estata tant gran que la mayoría d'as diferencias lexicas entre lo espanyol e lo portugués reaparixen entre lo mirandés e l'asturián. Totz os neolochismos se fizon dende a correspondient luenga estatal; o que favoreixió atra vez que lo mirandés e l'asturián continasen por o camín d'alunyamiento encetato fa sieglos e que cada vegada ye mas gran. A la finitiva, se tracta d'una relación entre una luenga teito -l'espanyol e lo portugués- e luenga cubierta -l'asturián e lo mirandés, respectivament-.